תהלים כד

|  |  |
| --- | --- |
| **תהלים פרק כד, א-י**  לְדָוִ֗ד מִ֫זְמ֥וֹר לַֽ֭יקֹוָק הָאָ֣רֶץ וּמְלוֹאָ֑הּ תֵּ֝בֵ֗ל וְיֹ֣שְׁבֵי בָֽהּ: כִּי־ה֖וּא עַל־יַמִּ֣ים יְסָדָ֑הּ וְעַל־נְ֝הָר֗וֹת יְכוֹנְנֶֽהָ:  מִֽי־יַעֲלֶ֥ה בְהַר־יְקֹוָ֑ק וּמִי־יָ֝קוּם בִּמְק֥וֹם קָדְשֽׁוֹ: נְקִ֥י כַפַּ֗יִם וּֽבַר־לֵ֫בָ֥ב אֲשֶׁ֤ר׀ לֹא־נָשָׂ֣א לַשָּׁ֣וְא *נפשו* נַפְשִׁ֑י וְלֹ֖א נִשְׁבַּ֣ע לְמִרְמָֽה:  יִשָּׂ֣א בְ֭רָכָה מֵאֵ֣ת יְקֹוָ֑ק וּ֝צְדָקָ֗ה מֵאֱלֹהֵ֥י יִשְׁעֽוֹ: זֶ֭ה דּ֣וֹר *דרשו* דֹּרְשָׁ֑יו מְבַקְשֵׁ֨י פָנֶ֖יךָ יַעֲקֹ֣ב סֶֽלָה:  שְׂא֤וּ שְׁעָרִ֨ים׀ רָֽאשֵׁיכֶ֗ם וְֽ֭הִנָּשְׂאוּ פִּתְחֵ֣י עוֹלָ֑ם וְ֝יָב֗וֹא מֶ֣לֶךְ הַכָּבֽוֹד: מִ֥י זֶה֘ מֶ֤לֶךְ הַכָּ֫ב֥וֹד יְ֭קֹוָק עִזּ֣וּז וְגִבּ֑וֹר יְ֝קֹוָ֗ק גִּבּ֥וֹר מִלְחָמָֽה:  שְׂא֤וּ שְׁעָרִ֨ים׀ רָֽאשֵׁיכֶ֗ם וּ֭שְׂאוּ פִּתְחֵ֣י עוֹלָ֑ם וְ֝יָבֹא מֶ֣לֶךְ הַכָּבֽוֹד: מִ֤י ה֣וּא זֶה֘ מֶ֤לֶךְ הַכָּ֫ב֥וֹד יְקֹוָ֥ק צְבָא֑וֹת ה֤וּא מֶ֖לֶךְ הַכָּב֣וֹד סֶֽלָה: | Of David. A psalm. The earth is the Lord’s and all that it holds, the world and its inhabitants. For He founded it upon the ocean, set it on the nether-streams. Who may ascend the mountain of the Lord? Who may stand in His holy place?— He who has clean hands and a pure heart, who has not taken a false oath by My life or sworn deceitfully. He shall carry away a blessing from the Lord, a just reward from God, his deliverer. Such is the circle of those who turn to Him, Jacob, who seek Your presence. Selah. O gates, lift up your heads! Up high, you everlasting doors, so the King of glory may come in! Who is the King of glory?— the Lord, mighty and valiant, the Lord, valiant in battle. O gates, lift up your heads! Lift them up, you everlasting doors, so the King of glory may come in! Who is the King of glory?— the Lord of hosts, He is the King of glory! Selah. |

**שאלות האלשיך:** (א) לדוד מזמור לה' הארץ ומלואה כו'. ראוי לשים לב **א**. מי לא ידע כי לה' הארץ ומלואה. **ב**. למה כפל ואמר תבל ויושבי בה. **ג**. למה שינה שבארץ אמר ומלואה ובתבל לא אמר רק יושבי בה. **ד**. אומרו (פסוק ב) כי הוא על ימים יסדה כי איך היא על ימים. **ה**. כי מלת כי טבעה ליאמר על נתינת טעם ואיך יצדק בזה. **ו**. אומרו (שם) ועל נהרות יכוננה כי הלא כמה מדינות בעולם שאינן על נהרות. **ז**. איך יתייחס לזה אומרו (פסוק ג) מי יעלה בהר ה'. **ח**. כי הנה שאלה זו כבר נאמרה באומרו (תהלים טו א) ומי ישכון בהר קדשך, וגם למה שינה הלשון. **ט**. כפל אומרו (פסוק ג) ומי יקום כו'. **י**. שהתחיל בהר וסיים במקום, וכן התחיל בעליה ויצא בקימה. **יא**. אומרו (פסוק ד) נקי כפים כו' למה תפס תוארים אלו מזולתם. **יב**. אומרו אשר לא נשא לשוא נפשי האם שבח הוא שלא נשבע לשוא או שלא נשבע למרמה. **יג**. כי תחלה מתחיל בחסידות באומרו נקי כפים ובר לבב ואחר כך יצא בהעדר עבירה באומרו אשר לא נשא כו'. **יד**. כי אומרו (שם) ולא נשבע למרמה הוא ענין אשר לא נשא כו' ולמה הוכפל, וגם כי בכלל אומרו לא נשבע למרמה היה אשר לא נשא לשוא ואם כן לשתוק מראש הכתוב. **טו**. אומרו (פסוק ה) ישא ברכה כו', כי הנה לא שאל מתחלה מי הוא הראוי לישא ברכה וצדקה כי אם מי יעלה בהר ה' (פסוק ג), וכבר פירש ואמר שהוא אשר הוא נקי כפים כו', ואם כן מה ענין אומרו ישא ברכה כו'. **טז**. אומרו (פסוק ה) מאלקי ישעו שהוא מיותר אחר שכבר נזכר ה' בכתוב. **יז**. אומרו (פסוק ו) זה דור דורשיו כי הוא משולל הבנה וקשר. **יח**. אומרו מבקשי פניך יעקב כי יעקב מאן דכר שמיה ומי הם מבקשי פניו ולמה יבקשוהו. **יט**. למה לא הזכיר את אברהם ואת יצחק, וגם אומרו סלה הוא מיותר. **כ**. אומרו (פסוק ז) שאו שערים כו' איך יצדק נשיאת ראש בשערים ואיך יתקשר עם הקודם, ולדעת רבותינו ז"ל (במדבר רבה טו יג) שפירשו על שער בית המקדש להכניס הארון, ודיבר ברוח קדשו גם לעתיד, גם לפי זה הוא בלתי מקושר אל הקודם. **כא**. אומרו והנשאו פתחי עולם שהוא כפל ענין ובמלות שונות, שהם שתי קושיות, למה כפל ענין, ולמה במילות שונות, כי נכנס בשערים ויצא בפתחים, נכנס בשאו ויצא בהנשאו, ובשערים לא אמר שערי עולם כי אם בפתחים, וגם איך יצדק ראשים לשערים. ולפי הנראה מרבותינו ז"ל שהוא על כניסת הארון יותר היה צריך להתרחב השער מלהגבה קומתו. ועוד כי לדעתם לא היה לו לומר שערים כי אם שער כי אחד היה. **כב**. אומרו מלך הכבוד מה ענין התואר הזה פה. כג. אומרו (פסוק ח) מי זה מלך הכבוד מה זו שאלה מי לא ידע כי הוא ה'. **כד**. מה המה כל התוארים האלו ה' עזוז וגבור. **כה**. אומרו ה' (איש) [גבור] מלחמה כי הלא בכלל היותו עזוז וגבור הוא, וגם למה חזר להזכיר את השם ולא אמר ה' עזוז וגבור גבור מלחמה, וגם לא היה צריך להזכיר מילת גבור פעם שנית. **כו**. למה חזר ואמר (פסוק ט) שאו שערים כו' פעם שנית. **כז**. אומרו למעלה (פסוק ז) והנשאו ופה ושאו. **כח**. אומרו (פסוק י) מי הוא זה מלך הכבוד והרי שאל זה והשיב מי הוא (פסוק ח) ולמה חזר לשאול. **כט**. אומרו פה מלת הוא מה שאין כן למעלה. **ל**. כי תשובת שאלה זו היתה למעלה (פסוק ח) ה' עזוז וגבור כו' ופה אמר ה' צבאות, וגם אומרו כאן סלה מה שלא אמר למעלה:

## רש"י

(א) לה' הארץ - ארץ ישראל: תבל - שאר ארצות: (ב) על ימים יסדה - שבעה ימים מקיפין ארץ ישראל וארבע נהרות, ירדן, וירמוך, קרמיון, ופוגה: (ג) מי יעלה בהר ה' - אף על פי שכל יושבי תבל שלו אין הכל כדאי ליקרב אליו אלא נקי כפים וגו': (ד) לא נשא לשוא נפשי - לא נשבע בשמי ובנפשי לשוא מצינו לשון שבועה נופל על נפש שנאמר נשבע ה' צבאות בנפשו (ירמי' נא): (ו) זה - שכך מעשיו, הוא דור דורשיו: (ז) שאו שערים ראשיכם - בימי שלמה בנו כשבא להכניס ארון לבית קדשי הקדשים ודבקו שערים זו בזו אמר כ"ד רננות ולא נענה עד שאמר (ד"ה ב ו') אל תשב פני משיחך זכרה לחסדי דוד עבדך: (ט) פתחי עולם - פתחים שקדושתן עולמית:

**Divrei Hayamim I:21**

14The Lord sent a pestilence upon Israel, and 70,000 men fell in Israel. 15God sent an angel to Jerusalem to destroy it, but as he was about to wreak destruction, the Lord saw and renounced further punishment and said to the destroying angel, “Enough! Stay your hand!” The angel of the Lord was then standing by the threshing floor of Ornan the Jebusite. 16David looked up and saw the angel of the Lord standing between heaven and earth, with a drawn sword in his hand directed against Jerusalem. David and the elders, covered in sackcloth, threw themselves on their faces. 17David said to God, “Was it not I alone who ordered the numbering of the people? I alone am guilty, and have caused severe harm; but these sheep, what have they done? O Lord my God, let Your hand fall upon me and my father’s house, and let not Your people be plagued!” 18The angel of the Lord told Gad to inform David that David should go and set up an altar to the Lord on the threshing floor of Ornan the Jebusite. 19David went up, following Gad’s instructions, which he had delivered in the name of the Lord. 20Ornan too saw the angel; his four sons who were with him hid themselves while Ornan kept on threshing wheat. 21David came to Ornan; when Ornan looked up, he saw David and came off the threshing floor and bowed low to David, with his face to the ground. 22David said to Ornan, “Sell me the site of the threshing floor, that I may build on it an altar to the Lord. Sell it to me at the full price, that the plague against the people will be checked.” 23Ornan said to David, “Take it and let my lord the king do whatever he sees fit. See, I donate oxen for burnt offerings, and the threshing boards for wood, as well as wheat for a meal offering—I donate all of it.” 24But King David replied to Ornan, “No, I will buy them at the full price. I cannot make a present to the Lord of what belongs to you, or sacrifice a burnt offering that has cost me nothing.” 25So David paid Ornan for the site 600 shekels’ worth of gold. 26And David built there an altar to the Lord and sacrificed burnt offerings and offerings of well-being. He invoked the Lord, who answered him with fire from heaven on the altar of burnt offerings. 27The Lord ordered the angel to return his sword to its sheath. 28At that time, when David saw that the Lord answered him at the threshing floor of Ornan the Jebusite, then he sacrificed there— 29for the Tabernacle of the Lord, which Moses had made in the wilderness, and the altar of burnt offerings, were at that time in the shrine at Gibeon, 30and David was unable to go to it to worship the Lord because he was terrified by the sword of the angel of the Lord.

**Sanhedrin 107b**

When Solomon built the Temple, he wished to bring the Ark into the Holy of Holies. The gates stuck together. He recited 24 prayers and was not answered. He said, “Lift up your heads, O gates, and be lifted up, eternal doors, and the King of glory will enter…” and he was not answered. When he said, “G-d, Master, do not turn back the face of Your anointed one [remember the kindnesses of David, Your servant]”, he was answered immediately. At that moment, the faces of David’s enemies became like the bottom of pots, and all Israel knew that G-d had forgiven him for that sin.

**מדרש תהלים (שוחר טוב; בובר) מזמור כד ד"ה [י] [כד, ז**

[י] [כד, ז] שאו שערים ראשיכם. את מוצא בשעה שבנה שלמה את בית המקדש, בקש שלמה להכניס את הארון לבית קדשי הקדשים, והיה השער קטן, חמש אמות ארכו, ושתים אמות וחצי רחבו, והארון היה אמה וחצי ארכו, ואמה וחצי רחבו, ואמה וחצי קומתו, וכי לא אמה וחצי נכנסת בתוך שתים וחצי, אלא באותה שעה דבקו השערים זה בזה, ואמר שלמה עשרים וארבעה רננות ולא נענה, אמר שאו שערים ראשיכם ולא נענה, חזר ואמר שאו שערים ראשיכם ויבא מלך הכבוד מי זה מלך הכבוד, ולא נענה, כיון שאמר ה' אלהים אל תשב פני משיחך זכרה לחסדי דויד עבדך (דה"ב ו מב), מיד נשאו שערים ראשם ונכנס הארון

## רד"ק (ואבן עזרא)

(א) לדוד מזמור. זה המזמור חיברוֹ דוד שיאמרו אותו כשיכניסו הארון לבית קודש הקדשים...ואמר: לה' הארץ ומלואה תבל וישבי בה, ואף על פי שכל הארץ היא לה', זה ההר נקרא הר ה' ומקום קדשו, כי הוא מקום קדשו באמת כי הוא מְכֻוָּן כנגד כסא הכבוד. **והארץ היא כוללת כל הארץ**, כמו (בראשית א, א) את השמים ואת הארץ. **ותבל הוא מקומות הישוב**. לפיכך אמר עם הארץ - ומלואה, ועם תבל - וישבי בה: (ב) כי הוא על ימים יסדה ועל נהרות יכוננה. וכונן הארץ על יַמים ונהרות לצורך הברואים עליה, אבל זה ההר לא כונן אותו לכל הברואים, ואף לא לכל בני אדם, אלא לנקי כפים ובר לבב, והוא זרע יעקב שהם מבקשי ה' ונצטוו שיהיו נקיי כפים וברי לבב. וכן היו פעמים רבות, כמו בימי יהושע ובימי הזקנים אשר האריכו ימים אחריו, וכמו שאמר (יהושע כד, לא): ויעבד ישראל את ה' כל ימי יהושע...ובימי דוד ושלמה וכן בימי שאר המלכים שהיו טובים. ולא היה כזה באומה אחרת לעבוד את השם יחד, לפיכך אמר כי לא יעלה להר ה' הקדש הזה כי אם דורשי ה' והם בית יעקב. ...(ג) מי יעלה בהר ה' ומי יקום במקום קדשו. שאין ראוי לכל אדם שיעלה בו לפי שהוא מקום הקודש והתשובה: (ד) נקי כפים ובר לבב אשר לא נשא לשוא נפשו ולא נשבע למרמה. והנה הזכיר שלשת תכונות האדם בפסוק זה. המעשה והמחשבה והדיבור, ובשלשתם יהיה האדם שלם, שיהיה נקי במעשיו ובר בלבבו ונאמן בדיבורו. נפשי, ביו"ד, והוא מאמר האל, כמו (שמות כ, ז; דברים ה, יא), לא תשא את שם ה' אלהיך לשוא, ונפשו הוא שמו, וכן אמר (עמוס ו, ח): נשבע ה' אלהים בנפשו. **וכתוב נפשו בוא"ו, רצונו לומר, אפילו נפשו של הנשבע לא ישא לשוא**. ולא נשבע למרמה, כי אם באמת ובצדקה. ואותה השבועה היא מצוה ליראי השם, כמו שנאמר (דברים ו יג): ובשמו תשבע. וכתוב אחר אומר (שם י, כ): את ה' אלהיך תירא, אותו תעבד ובו תדבק ובשמו תשבע, כשיהיו בך אלו המדות אז בשמו תשבע...(ו) זה דור דרשו. מי הוא שיעלה בהר ה' ובמקום קדשו, שהוא נקי כפים ובר לבב? זהו דור דורשי ה', והם ישראל. וזה היה בימי שלמה שבנה הבית. **וכתוב דרשו, כנגד דור שהוא דרך כלל לשון יחיד. וקרי דֹּרְשָׁיו, כנגד הפרטים שהם רבים**. מבקשי פניך יעקב, כנגד האל מדבר המשורר, הם הם שיבקשו פניך בבית המקדש, יעקב והם ישראל, כי כל זרע יעקב נקראים בשם יעקב, כמו (ירמיה ל, י): ואתה אל תירא עבדי יעקב, ואחרים זולתו. ואין צריך להוסיף 'זרע' כמו שפירשו המפרשים. ומלת סלה פירשתיה במזמור השלישי, ואינני צריך לפרשׁהּ בכל מקום:

**רד"ק תהלים פרק ג**

סלה. ומלת סלה, רוב המפרשים אמרו שהיא כמו לעולם, וכן תרגמה יונתן בתפלת חבקוק (חבקוק ג, ג): לְעַלְמִין, וכן היא שגורה זאת הַמִּלָּה בתפלותינו בזה הענין. והחכם ראב"ע זצ"ל פירש: שהיא כמו אמת. ואני אומר: כי איננה מלת ענין, וּפֵרוּשָׁהּ לשון הגבהה, מן סֹלוּ סֹלוּ הַמְּסִלָּה (ישעיה סב, י), כלומר: באותו המקום שהיא נזכרת ונקראת זאת המלה היתה הרמת קול המזמור. והראיה כי לא תמצא אותה אלא בזה הספר ובתפלת חבקוק שהיתה שיר, כמו שכתוב גם כן שם (חבקוק ג, יט) למנצח בנגינותי:

...ואמר: פתחי עולם, שעד עתה נסע הארון ממקום למקום, בא מן המדבר לגלגל, ומן הגלגל לשילה, ומן שילה לארץ פלשתים, ומארץ פלשתים לבית שמש, ומבית שמש לקרית יערים, ומקרית יערים לבית עובד אדום, ומבית עובד לעיר דוד. ועתה הכניסוהו במקום שיהיה שם לעולם, לפיכך אמר פתחי עולם…(ח) מי זה מלך הכבוד. וכאילו שואלים השערים: מי הוא זה מלך הכבוד? והתשובה: ה' עזוז וגבור ה' גבור מלחמה. ואמר אלה התארים לפי שהארון היה יוצא עמהם במלחמה והיו מנצחים בו אויביהם: (ט) שאו שערים ראשיכם. הכפל כמנהג הלשון, כפל ענין במלות שונות. **והחכם ראב"ע** כתב כי זה **הפסוק השני רמז לשוב הכבוד בבוא הגואל**. ופירש: ושאו פתחי עולם ראשיכם, כי ראשיכם שזכר עומד במקום שנים, כמנהג הלשון. ויבוא מלך הכבוד:

(י) מי הוא זה מלך הכבוד. ובזה הפסוק לא הזכיר גבור מלחמה. והטעם לפירושנו כי אחר ששכן הארון בבית עולמים לא יצא עוד למלחמה, לפיכך היתה התשובה כשנות הענין, ה' צבאות הוא מלך הכבוד סלה, שנראה בכבודו בבית עולמים. ...ולפירוש החכם ראב"ע הזכיר גבור מלחמה בראשונה, כי בשכון הכבוד בין ישראל ישכנו לבטח ואין להם מלחמה ולא יפחדו מאויב כי הכבוד ילחם בעד קדושיו, ולא הזכיר בשנית גבור מלחמה בעבור וכתתו חרבותם לאתים (ישעיה ב, ד) והארץ תשקוט מכל מלחמה. וטעם ה' צבאות, שיהיו אנשי הדור כמו מלאכי השם, כי נקרא ה' ככה בעבור צבא השמים:

## מלבי"ם

(א) לדוד מזמור, קבלו חז"ל שמזמור זה נתקן לאמרו בעת הכנסת הארון לבית קה"ק, יצייר בו נשגבות, שאחרי ראינו שייחד ה' את הארץ הזאת בהשגחתו המופלאת לכוננה וליסדה לארץ נושבת, הסברא נותנת שיש לו אהבה ודבקות בה, וכמ"ש שמיום שברא הקדוש ברוך הוא את עולמו נתאוה שיהיה לו דירה בתחתונים. אולם חטא הדורות הקודמים גרמו להפסיק הדבוק הזה עד שבאו האבות שהם התחילו לעלות בהר ה' ולהמשיך ההשגחה והשכינה אל הארץ, עד שאח"כ נצטרפו ביניהם והגיעו למדרגה שימצא דור שלם שכולם ראוים אל הענין האלהי עד שהתיחדה השכינה לשכון כבוד בתוכו בין כנפי הכרובים...

(ב) כי הוא על ימים יסדה, שתחלה היתה הארץ כולה מכוסה במים וצוה ה' שיקוו המים אל הימים ועי"כ נתיסדה היבשה, ונגד מ"ש תבל ויושבי בה כי על נהרות יכוננה, שגמר בנין הארץ שתהיה ראויה לישוב בני אדם היה ע"י הנהרות שעי"כ ימצאו מים ויכוננו עיר מושב: (ג) מי, ר"ל, והנה מן ההשגחה הפרטיית הזה שהשגיח על הארץ יחויב כי לה' הארץ ושימצא שכינתו שם ושיהיה לו דיבוק עם התחתונים רק היה צריך שימצאו שלמים ...וגם אם ימצא מי שיעלה שם לפי שעה מי יקום במקום קדשו, שיעמוד שם בדבקותו ויתהלך לפני האלהים בקדש, הלא לזה צריך שיהיה. (ד) נקי כפים במעשים, ובר לבב במחשבותיו ודעותיו, אשר לא נשא לשוא נפשי, כי באמת נתן ה' אל האדם הכנות אל השלימות והאושר: **א] מצד הנפש האלהית הנמצא בנו שקראה בשם נפשי, כי היא נפש ה' וחלק מעצמותו יתברך, והיא תוליכהו אל הר ה' אם לא ישא אותה לשוא ודברי רוח והבל להשביתה משלימותה**, **ב] שהכחות אשר נטע ה' באדם רובם נוטים לטוב, כמו כח החכמה והבינה כח המוסרי אשר באדם אשר יעוררהו ויאסרהו במוסר אל הטוב**, ועל כוונה זאת אמרו חז"ל במליצתם כשנוצר האדם נר דולק על ראשו, וכשיוצא לאויר העולם משביעים אותו היה צדיק ואל תהיה רשע, הנר היא הנשמה האלהית נר אלהים נשמת אדם, והשבועה הם הכחות המוסריות והתבוניות והמדות הטובות השתולים בנפש שהם יאסרוהו לעשות טוב, כמו שאוסרים את האדם ע"י נדר ושבועה, ועז"א אם לא נשבע למרמה, ר"ל שלא עבור על השבועה והרגשת המוסר והטוב הנמצא בנפשו הכופה אותו אל עשות הטוב והיושר: (ה) ישא, ואז **כשיעלה בהר ה' ישא ברכה מאת ה', שהוא הסיוע שיסייעו ה' וישפיע בו כח להוסיף שלימות שזה גדר הברכה שהיא תוספת על הטוב הנמצא**...

(ו) זה דור דורשיו, עפ"ז אומר שהגם שידמה שהוא דבר רחוק שימצא איש אשר יעלה בהר ה', וימים רבים עברו ואין עולה ומוריד ומשתף עליונים ותחתונים, בכ"ז הלא נמצא עתה דור שלם שהגיעו אל המעלה הזאת וכולם עלו בהר ה' עד שהדור ההוא שהם כולם דורשי ה' ומבקשי פניך הם יעקב, ר"ל הדור ההוא הם כולם במדרגת יעקב, שהוא אשר ראה את הסולם הזה שבו עולים אל האלהים ובו ירדו מלאכי אל למטה, וישתתפו עליונים ותחתונים, ואז היה ה' נצב עליו ולא היו רק יחידים שהיו מרכבה לשכינה, ועתה נמצא דור דורשיו שכולם הם יעקב, וכולם עלו בסולם אל האלהים: (ז) שאו, **אחרי שספר כי בטלה הגזרה**, וכי נמצא עתה דור קדוש עולים בסולם למעלה למעון הקדש...

## אלשיך הקדוש

אמנם הנה רבותינו ז"ל (ילקוט תהלים רמז תרצז) דרשו פסוקים אלו מי יעלה כו' נקי כפים כו' ישא ברכה כו' כולם באברהם ויש דרש אותם ביעקב, וראוי לדעת מה שייכות יש להם במזמור זה, ולמה בין למר ובין למר לא נזכר יצחק?

1. והנה לבא אל הביאור נזכירה מאמרם ז"ל (תענית י א) על מעלת ארץ ישראל באומרם כי תחלה ברא הקדוש ברוך הוא את ארץ ישראל ואחר כך את חוץ לארץ...אינו דומה הכוחות שבארץ ישראל שאוירה קדוש לאשר באויר ארץ העמים, כי של חוץ לארץ הם חצונים:
2. עוד נקדים הקדמה שנית, והיא, כי בית ראשון נבנה בזכות אברהם ובית שני בזכות יצחק ובית שלישי בזכות יעקב, והוא ענין מאמרם ז"ל (פסחים פח א) אברהם קראו הר שנאמר (בראשית כב יד) בהר ה' יראה, יצחק קראו שדה שנאמר (בראשית כד סג) ויצא יצחק לשוח בשדה, יעקב קראו בית שנאמר (בראשית כח יז) כי אם בית אלקים. כאשר ביארנו ענין המאמר במקומו, כי על שם שהבית ראשון היה עתיד ליחרב וליעשות הר קראו הר מתחלה על שם סופו, ועל שם שהשני היה עתיד להיות שדה נחרש קראו שדה, ועל שם שהשלישי הוא קיים לעד, על כן יעקב קראו בית, כי בית נאמן וקיים יהיה ומה גם כי רוחני הוא וקדוש יהיה מן השמים: עוד ידענו מרבותינו ז"ל כי גדול היה כבוד הבית הראשון שהיה על צד חסד לאברהם מן השני שעל ידי פחד יצחק, כי חסרו בו חמשה דברים בבית השני גדולי האיכות ובכללם ארון האלקים (יומא כא ב), אך השלישי עולה על כולם.
3. עוד הקדמה שלישית מפורסמת, והיא כי עיקר השראת שכינה בארץ אינה באהל או משכן, כי איזה בית אשר יבנו לו יתברך, אך העיקר הוא ברוח האדם באדם כמאמר הנביא (ירמיה ז ד) היכל ה' המה, והוא מאמר הכתוב ועשו לי מקדש ושכנתי בתוכם (שמות כה ח) ולא נאמר בתוכו, והוא כי רוח אדם בקרבו קדושה וחלק אלוק ממעל היא ובה תמצא לה שכינה מנוח.

ונבא אל הענין, והוא כי בא דוד להעמיד שורש השראת שכינה בארץ הלזו העכורה, בל יאמר איש כי רם ה' ושפל גדר הארץ לשכון י - ה אלקים כי חומר עכור היא...**על כן תחילת דברי פי המלך דוד, טרם ידבר בהשראת שכינה על הארץ, ייסד פנת יקרת סברת חידוש העולם על תילה**, וממנה אל ענין השראת שכינה בארץ, כי היא מערכה אל הדרוש הלזה. והחל ואמר לה' הארץ ומלואה היא ארץ ישראל הנקראת במקרא ארץ סתם, כי היא הארץ הידועה, ואמר כי בה החל והיא העיקר שהיא מאיכות קדושה. ואין צריך לומר היא ויושביה כי אם גם מלואה, שהוא כל כוחות שבאוירה המשוללי גוף גם הם מה' המה, כי אינם כוחות טמאים לבלתי ייחס אותם לו יתברך, **אך שאר העולם הנקרא תבל איני אומר "ומלואה" כי כוחות חצונים המה, כי אם תבל ויושבי בה הם בני האדם**. כי גם שלשם אלקי ישראל בלבד יכונה, עם כל זה גם כל הגוים ברואיו יתברך המה:

והראיה כי גם שהארץ וכל תבל ברא אלקים, (ב) כי הלא הוא על ימים יסדה שרקע הארץ על המים, ולמקוה המים קרא ימים (בראשית א י), כי יש מיני מימות ותהומות, ואין זה כי אם כח אלקי ולא דבר טבעי כמנהגו נוהג, כי איך תוכל עמוד הארץ על המים בדרך טבע אם לא שאצבע אלקים היא...

(ג) ואחר הנחת חדוש העולם בא וידבר על השראת שכינה, ואמר מי יעלה בהר ה' כו', לומר אל יצא עתק מפי איש לדבר ולומר אם לא עצרו יתברך הגשם אשר לעולם השפל מלברוא אותו, למה לא ישב אלקים על הארץ כי אם על השמים כבודו, וגם אם ישרה שכינתו בארץ לא יתמיד כענין החורבנות. כי הנה **דעו איפה, כי הכל תלוי בזכות הראוי להשרות שכינה בתוכו בזכותו**, כי הלא יש שני בני אדם שבזכותם שורה על הארץ בעצם, אלא שהראשון בלתי מתמיד לעולם, אך השני מתמיד. והם אברהם שבזכותו בית ראשון ויעקב שבזכותו השלישי, כי השני לא יזכירנו כי לא בא בו מלך הכבוד בעצם, כי לא היה בו ארון ושאר הארבעה דברים:

ובראשון החל ואמר מי יעלה בהר ה' הוא בית המקדש הראשון הנקרא הר ה'. מי יעלה בו איכות נפשו עולה ושורה בו עם השכינה, להחזיק בזכותו השראתה, וזו תקרא עליה בעלמא כי אינו מתמיד שם לעולם. ועל השלישי הוא יעקב אמר ומי יקום שהיא קימה עצמיית ומתמדת, במקום שלא יקרא הר כי אם במקום קדשו, כי אז גדול יהיה כבוד הבית ההוא האחרון, כי יהיה רוחני וקדוש מאד ועל כן יקרא מקום קדשו...

(ד) ופירש ואמר אשר אמרתי מי יעלה בהר ה' הלא אשר יעלה הוא נקי כפים כו' שהוא אברהם שהיה שלם במחשבה ובמעשה, במעשה נקי כפים באומרו (בראשית יד כב) הרימותי ידי כו' ואם אקח מכל אשר לך כו', ואם במחשבה כי היה בר לבב הם שני הלבבות, וכמאמרם ז"ל (ירושלמי סוף ברכות) בפסוק (נחמיה ט ח) ומצאת את לבבו נאמן לפניך. כי את שני היצרים של אברהם שהם שני הלבבות מצא יתברך נאמנים לפניו, וזהו **ובר לבב**:

ואשר אמרתי ומי יקום במקום קדשו הוא יעקב אשר לא נשא לשוא נפשו כו', וזהו שלא אמר "ולא נשא" כי אם אשר לא נשא, כי עתה נעתק לדבר במי שלא היה מדבר בו עד כה שהוא על יעקב. והוא כי **לא בלבד היה נקי כפים מממון זולתו, כי אם גם היה גועל בטובות העולם הזה גם בשלו**, כי לא נשא לְמַה שהוא שוא נפשו שהוא טוב העולם הזה...כאשר כתבנו במאמרו לאמו (בראשית כז יא) "הן עשו אחי איש שעיר ואנכי איש חלק", שהוא כי למה יכניסהו לקבל ברכות עשו כי אינן רק טובות העולם הזה ואין לו חפץ בהם, כי אינן ראויות רק לעשו איש שעיר ולא לו שהיה איש חלק, וכמו שאמרו ז"ל (בראשית רבה סה י) איש חלק כמה דאת אמר (דברים לב ט) כי חלק ה' עמו, וכן אמרו רבותינו ז"ל (שמות רבה לא יח) ביתו נתן לעשו בעד חלק המערה, כי לא לו חשק בשוא טובות העולם הזה...

(ה) על כן הנקי כפים וכו' שהוא אברהם ישא ברכה מאת ה' שהיא מציאות ברכה שיבנה בזכותו בית המקדש אך לא שיתמיד. אך אשר לא נשא לשוא נפשו כו' שהוא **יעקב גם ישא צדקה שהיא העומדת לעד מאלקי ישעו כמה דאת אמר (תהלים קיא ג) וצדקתו עומדת לעד**. באופן שאומר דוד הנה (ו) זה דור כלומר הדור הזה שהוא דור שהבית שבזכות אברהם, הוא הבית שדוד בנה יסודותיו, דורשיו של הדור הם מבקשי פניך יעקב יותר מפני אברהם, ולמה על כי יהיה סלה, מתמיד לעולם, מה שאין כן אשר בזכות אברהם, לכן מבקשים יהיה מעתה של יעקב שהוא קיים סלה...

(ז) שאו שערים ראשיכם כו'. הנה כתבנו שעל ידי שני דברים שכינה שורה בבית המקדש. א. כי שפע קדושת בית המקדש של מעלה מתפשט ויורד בשל מטה, ובאיכות רוחניות העליון שורה שכינה למטה. [ב]. ושאף גם לא יהיה רק על ידי נשמות הצדיקים שבישראל כי היכל ה' המה ונשמותיהם הם פתחים לבוא דרך השתלשלותן שפע טוב העליון מאתו יתברך, כמאמרנו על פסוק (שיר השירים ז יד) ועל פתחינו כל מגדים. וזה ענין הכתוב, שאמר דוד ברוח קדשו, הלא אמרתי כי יש שני זכויות של שני גדולים שהם אברהם ויעקב, שעל כל אחד מהם יש ארון ושורה שכינה למטה בבית המקדש, ושהעיקר ומתמיד הוא הבית האחרון שעל ידי יעקב. ועתה חל עלי חובת ביאור איזה דרך ישכון שכינה ואורה על בית המקדש אשר בארץ הוא, ולמה לא יתמיד הראשון כאחרון, וגם אחר שמלא כל הארץ כבודו, כי הוא לעולם כנפש לגוף האדם שממלאה את כולו, אם כן איפה למה צריך בוא שכינה אל הבית המקדש, ואם ששם היא ולא בשאר העולם איך מתקיים כל העולם, וגם זה בכלל אומרו למעלה (פסוק א) לה' הארץ ומלואה כו'?

ובראשון הוא בית המקדש שבזכות אברהם העתיד ליבנות בימי שלמה בנו החל, ואמר הנה זה הדרך השראת שכינה בבית המקדש, כי שאו שערים של בית המקדש של מטה שאו וסבלו עליכם את ראשיכם הם **שערי בית המקדש של מעלה, שהם ראשים לשל מטה** ומשתלשלים ובאים לשל מטה, ככתוב אצלנו על פסוק (תהלים קכב ב) עומדות היו רגלינו כו'. ואפשר כי בכלל השערים שהזכיר כלל גם שער השמים שמכוון כנגד בית המקדש של מטה, שגם הוא ישא את שערי בית המקדש של מעלה, כגוף הנושא את הראש. וגם זה לא יהיה כי אם והנשאו **פתחי עולם, הם נשמות הצדיקים** שבדור שהם פתחי עולם כפתחים לבוא בעולם שפע העליון, אם אינכם רמים ונשאים באיכות וצדקות הנשאו והכינו עצמכם שהיכל ה' אתם, ועל ידכם תורד קדושה מעולם העליון ויבא מלך הכבוד בבית המקדש. והענין כי אין ספק שמלא כל הארץ כבודו יתברך, אך מה שיתוסף בבית המקדש הוא שיבא מלך הכבוד, כי גם שהתפשטות שכינה בעולם הנקרא "כבוד" כמה דאת אמר (ישעיה ו ג) מלא כל הארץ כבודו, מה שיבא עתה לבית המקדש הוא עיקר שכינה, שהוא מלך של הכבוד ההווה תמיד בעולם:

ובמתק לשונו נתן טוב טעם, בל יאמר איש האם יש חילוק בו יתברך להיות מציאות אחת במקדש ומציאות אחר חוצה, אך הוא כי יקרה לעולם עם השכינה כמקרה הגוף עם הנפש, והוא כי אין ספק שהנפש תמלא את כל איברי הגוף לקיימם, אך הלא נראה כי העין רואה ולמה לא יראו שאר איברים, אחר שגם בהם בחינת הנפש הנותנת ראות אל העין. אך אמור מעתה כי אין זה כי אם **שעם היות כי הנפש אחת היא, עם כל זה כל אבר יקבל ממנה כפי הכנתו, ועל כן העין כי זך הוא יקבל ראות מעיקר איכות הנפש, כי הראיה היא כח רוחני יותר מפעולת כל אחד משאר איברים, כך השכינה בעולם עם היות כי אחת היא, עם כל זה על ידי היות קדושת איכות בית המקדש של מעלה בשל מטה יוכן לקבל עיקר שכינה**, כעין המקבל ראות, מה שאין כן לשאר איברים כמדובר. וזהו אומרו שאו שערים כו' והנשאו כו' ועל ידי כן יוכן המקום ויבא בו מלך הכבוד:

(ח) והנה ברוח הקדש אחר ראות בבניינו ראה חורבנו אשר היו גוים מרקדים בהיכלו והוא שותק, עד שהיו אומרים לישראל איה אלקיך ויושיעך ומטיחים דברים חלילה, ועל זה אמר הנה **אחר בא מלך הכבוד, יבא זמן שיאמרו מי זה מלך הכבוד, כלומר אם לא איפה מי הוא ואיה כבודו שמחללים כבודו ושותק**, אך תיפח רוחם של הגוים ההם, כי הלא הן הן גבורותיו (יומא סט ב) היותו מאסף גבורתו אליו בל תפעל חוצה. וזהו אומרו ה' עזוז וגבור כי הוא תואר בודד בעצמו, ואינו כתואר גבור שמשמעו שפועל גבורות, והענין שאומר אל תתמהו על מלך הכבוד איך רואה שמחללין כבודו ושותק, כי הלא ה' הוא עזוז וגבור כי בהיותו עזוז בודד עוזו בעצמו **והוא גבור שכובש עוזו בעצמו**, כי הן הן גבורותיו. אך לא יסבול לעולם, כי הלא יבא זמן שיגלה גבורותיו חוצה, וזהו ה' גבור מלחמה, לומר כי מי שהוא עזוז וגבור שגבורתו בודדת בעצמו, יבא זמן שיהיה ה' גבור מלחמה בפועל...

ואז נגלה כבוד ה' ותהיה השראת שכינה גדולה ומתמדת עולם ועד, והוא בבית האחרון שבזכות יעקב. ועליו הוא אומר (ט) שאו שערים ראשיכם ושאו פתחי עולם, כי אז אין צריך לומר (פסוק ז) והנשאו פתחי עולם, כי אין הצדיקים אשר יהיו באחרית הימים כאשר אשר היו בהבנות הבית הראשון, כי אז הייתי יכול לאמר להם והנשאו שיקנו התנשאות כשרון להיות ראויים לכך, אך אז לעתיד כל הנשאר בציון והנותר בירושלים קדוש יאמר לו (ישעיה ד ג), ואין לומר להם רק ושאו...

והנה אז לא יהיה עוד חלילה חורבן, ולא יאמרו (פסוק ח) מי זה מלך הכבוד על סובלו שמרקדים בהיכלו, כי אם אדרבה יגלה כבוד ה' וראו אותו כל ישראל צדיקים, כמאמרם ז"ל (ויקרא רבה סוף פרשה יא) שעתיד הקדוש ברוך הוא להיות ראש חולה לצדיקים והכל מראים באצבע ואומרים הנה אלקינו זה. וזה יאמר (י) מי הוא זה מלך הכבוד כו' ולא אמר מי זה כאשר אמר למעלה (פסוק ח) כי אם מי הוא זה. **והוא כי יאמרו מי הוא הגדול הנסתר, האם הוא זה מלך הכבוד אשר לא ראינוהו עד עתה, כי יהיו מראים באצבע כרואים ובלתי מאמינים רב טוב גדול כזה ושמחים**. ואינו כמלך בשר ודם כי ברוב עם הוא כבודו, אך אז הוא יתברך יכלה את כל צבאות הצוררים, כי יאבד כל רשעים מארצו **וגם מישראל לא יהיו רבים כי אם אחד מעיר ושנים ממשפחה (ירמיה ג), כי אינו כמלך בשר ודם שאין לו כבוד רק ברבות חיילותיו וצבאיו**, אך הוא יתברך עם היותו בעל הצבאות באמת אין צריך לצבאות, כי הוא לבדו מלך הכבוד וזהו אומרו הוא מלך הכבוד. ובזה אין מלת הוא מיותרת, שהכונה שהוא לבדו מלך הכבוד. וגם יכירו כי הוא סלה, ולא כבית הראשון שלא היה סלה, כי גדול ומתמיד יהיה כבוד הבית האחרון מן הראשון במהרה בימינו:

**Rosh HaShanah 31a**

בראשון מה היו אומרים "לד' הארץ ומלואה" על שם שקנה והקנה ושליט בעולמו

What did they say on the first [day of the week]? “The earth is G-d’s, and everything within”, because He acquired [created?], assigned, and reigns over His world.